Catamarca
        
         (provins i Argentina)
Store norske leksikon,Geografi,Verdens geografi,Sør-Amerikas geografi,Argentinas geografi
Catamarca er en provins i nordvestlige Argentina, som grenser til Chile ved Andesfjellene i vest. Provinsen dekker et areal på 102 602 km2 og har 415 438 innbyggere (INDEC, estimat for 2020). Hovedstaden er byen Catamarca.
Catamarca består for størstedelen av ørkenaktige fjellområder. Sandørkenen på vestsiden av Sierra del Aconquija kalles gjerne «Argentinas Sahara». Jordbruket hemmes av mangel på vann; ved hjelp av irrigasjon dyrkes vindruer, alfalfa, oliven og valnøtter.Før den spanske koloniseringen var området bebodd av diaguitafolk. Catamarca lå isolert fra resten av Argentina fram til 1888, da jernbanen kom til provinsen. Les mer i Store norske leksikon Argentinas geografi Argentinas befolkning Argentinas historie søramerikanske urfolk